Hennin Höpötyksiä: marraskuuta 2010
Nyt kun synttärit on juhlittu voin paljastaa lahjan täälläkin. Ystäväni pitää norsuloista joten tein hänelle kaksi tyynyliinaa tästä norsukankaastani. Kylläpä oli kiva päästä pitkästä aikaa painamaan ja suurimmaksi osaksi työ sujui hyvin. Ja löytyipä koululta ompelukone kätkökin vielä. Tahtoo painaa lisää tätä kangasta, eri värisinä. Kukahan taikois mun vuorokauteen lisää tunteja?
Lähettänyt Henni klo 1.09
Tunnisteet: kankaanpaino
Viime päivät on lunta ja pakkasta piisannut yllinkyllin. Maanantaina kouluun kävellessä minut pysäytti koiraansa taluttava mummo joka totesi että tällä kelillä kyllä pitäisi olla pipo päässä. Päätäni palelsi kouluun päästessä ja illalla miettisin uudelleen pipoasiaa kummitädin luokse kävellessä. Kotoa löytyi muutama pipo mutta mikään ei tuntunut kivalta. Niinpä puikot käteen ja uutta synnyttämään. Mallineuleen otin syksyn Novitasta, siinä mallineuletta oli käytetty sukkiin. Kesällä tein tälläiset sukat ja mallikerran helppous houkutti jälleen. Aika äkki tuli pipo valmiiksi. Lankana kotoota löytynyttä seiskaveikkaa vitivalkoisena ja puikkoina oli uudet bambuiset pyöröt nro 3,5 ja kyllä täytyy sanoa että ihastuin noihin bambuisiin. Tekeminen on ihan erilaista kuin muovisilla tai metallisilla puikoilla. Mitään ohjetta mulla ei ollut, loin 120 silmukkaa ja kaventelin sovittelun mukaan. Tuli just mun päähän passeli ja pääsee käyttöön heti! Kyllä näillä pakkasilla vaan onkin pipo tarpeen! Houkuttaisi tehdä panta vielä samaan settiin, ponnaripäähän kun ei oikein pipo sovi.
Lähettänyt Henni klo 18.44
Tänään on ollut kiva päivä. Eilen oli myös. Ja sunnuntaina. Sunnuntaita vietettiin Wiurilassa, tämän joulun ensimmäiset myyjäiset. Meidän myyntipöytä notkui, vaikka oli sellainen olo että mitään ei ole ehtinyt ommella. Uutuuksia on noi ensimmäisen kuvan vasemmassa reunassa näkyvät patalaput. Kyllähän ne pyöreet onnistu sitten lopulta, ja niistä tuli just kivan näköisiä. Torstaina jatketaan myyjäisiä täällä Salossa ja parin viikon päästä sitten Turkuun.
Tänää lähdettiin aamusta koulun retkelle Helsinkiin. Suuntana Loomster, Lankamaailma Nordia ja Marimekko. Lankamaailmasta tarttui mukaan muutama kerä lankaa ja bambupyöröpuikkoja. Marimekko oli päivän mielenkiintoisin kohde, käytiin malliompelimossa sekä tehtaan puolella kankaanpainoa katsomassa. Kyllä toi kankaanpaino näytti niin helpolta koneen kanssa, käsipaino on niin paljon hitaampaa. Mutta onhan siitä toki oma viehätyksensä.
Iltakylään tuli kummityttö. Eilen olin itse oman kummitätini luona pitkästä aikaa joten tää alkuviikko on ollut oikeen kummipainotteinen. Kummitytön kanssa askarreltiin joulukortteja. Yksinkertaisia, koitin vähän hahmoitella että minkälaisia kortteja haluaisin itse tänä vuonna tehdä. Paperit on jo ostettuna, jospa ensi viikolla vaikka askartelisi uudelleen.
Nyt rauhoitun viettämään iltaa kynttilöiden ja teen parissa. Voisi vaikka laittaa alulle uuden sukan. Tai pipon, ulkona on niin kamala viima että uusi pipo olisi kyllä tarpeen! Koristelin kotia jo jouluun, mutta ihan pikkuisen vaan ;)
Lähettänyt Henni klo 19.39
Tunnisteet: askartelu, fiilistely, kortit, myyjäisistä, ostokset
Tänään on ollu jännittävä päivä! Meillä oli nimittäin kuosien julkistustilaisuus sekä lehdistötilaisuus koululla. Keväällä minun luokkani sai tehtäväkseen suunnitella Salon kaupungille uuden salo-kuosin, jota voitaisiin käyttää lähinnä liikelahjoissa. Kesän ajan suunnitelmat kiersivät ympäri kuntaa ja syksyn tullen saimme tietää että minun sekä yhden luokkalaiseni kuosit on valittu. Lähdimme tekemään jatkokehittely opinnäytetyönä ja tänään vihdoin julkistettiin Salon kaupungin uudet kuosit "Liike" ja "Yhdessä".
Opinnäytetyömme koostui pitkälti kuosin jatkokehittelystä, viime viikot on leikitty ahkerasti photoshopilla. Kuvien kaikki oikeudet on annettu kaupungille, mutta teimme muutamia prototyyppejä siitä, missä meidän mielestä kuosia voitaisiin käyttää ja missä koossa mihinkin tuotteeseen kuosi sopii parhaiten.
Kuvassa vasemmalla luokkakaverini Anu Korhonen kuosinsa "Liike" edessä, sitten minä oman kuosini edessä, Salon markkinointipäällikkö seuraavana ja meidän tuotesuunnittelunopettaja oikealla.
Minun kuosini muodostuu salo-sanasta jota on päällekkäin toistettu muodostamaan pintaa. Tätä tullaan käyttämään ns. jakotavarassa, eli pienissä give-away tuotteissa. Sitten jossain vaiheessa kun nämä kuosit siis tulevat tuotantoon. Itse leikittelin ajatuksella miltä kuosi näyttäisi isommassa koossa esim lattiamatossa tai verhossa. Nämä "verhot" kuoseistamme käytiin teettämässä Kaarinassa, saatiin aika kivat lisät meidän lehdistötilaisuuteen. Tilaisuutena tämä kuosin suunnittelu on ollut ihan mahtava ja mahtavaa että se oma kuosi valittiin! En malta odottaa että näkisin tätä sitten joku päivä noissa kaupungin liikelahjoissa :)
Julkistamistilaisuudessa meillä oli tarjolla myös salo-mokkapaloja! Kuosit taipuvat aika moneksi, mielikuvitus on rajana. Tänään oli aika hyvät fiilikset, muutama lehti oli paikalla ja paikallisessa nettilehdessä jo olikin meistä juttu, huomisen sanomalehteä siis odotellessa! :)
Tämän kuosin muokkaus on pitänyt mut viime aikoina aika kiireisenä ja varsinkin opinnäytetyöhön kuuluvan kirjallisen osuuden tekeminen. Nyt on aika keskittyä kuitenkin viimeiseen jaksoon koulua, teollista kudontaa luvassa, jei!
Lähettänyt Henni klo 20.54
Tunnisteet: askartelu, fiilistely, itse tehtyä, ompelukset, päiväkirja
Voihan tonttu! Ja voihan kuvan pikselimäärä! Onpas suttuinen tonttu, kuva muutaman vuoden takaa kännykällä otettu, mutta aika sotkuista on täälläkin tällä hetkellä! Argh!
Ajattelin taas fiksusti osaavani tehdä pyöreitä patalappuja. Pyöreitä! Ajatuksena joo ihan hyvä, toteutus ei enää niin hyvä. Tai toteutus todella vaikea. Höh! Pari ensimmäistä versiota meni niin pilalle, kolmas oli jo vähän parempi. Tarvitsen myös lisää vanulevyä. Ei nyt onnistu. Suuri kynnys oli jo päästä ompelukoneelle, mutta nyt ei huvita enää yhtään kun ei hommat onnistukkaan niinkuin ajattelin. Huoh!
Jatkan joulufiilistelyä sisustamalla asuntoa jouluväreihin. Kaapista otin esiin joululaatikon ja sieltä jo vähän esineitä esille. Punainen ja valkoinen on tänä jouluna ihan pop! Ja polkkakarkit, niitä on saatava! Ompelukone jääköön rauhaan, katsotaan sitä huomenna uudestaan. Huomenna on muutenkin jännä päivä, siitä lisää myöhemmin ;)
Lähettänyt Henni klo 19.11
Tunnisteet: luonnoksia
Viime viikolla oli muutamana päivänä pakkasta aamulla. Nyt onkin ollut taas lämpimämpää. Kuura on kivan näköistä, maailma muuttuu valkoiseksi. Lunta saisi jo pian tulla, en pidä tästä pimeästä. Tosin olen istunut sisällä ja nauttinut olostani nämä viime päivien illat. Poltellut paljon kynttilöitä, juonut teetä tai glögiä ja kutonut sukkaa. Sisustin asuntoani syksyiseksi, uusi liila verho on nyt ihan lempparini.
En ehtinyt tekemään toista päivitystä lokakuulle niinkuin olin ajatellut. Kameran piuhan löytäminen kestikin odotettua kauemmin. Nyt saa kuitenkin taas kuvia koneelle. Tällä viikolla keskityn kuitenkin vain ja ainoastaan opinnäytetyöhön. Palautus on ensi viikon puolessa välillä. Sen jälkeen saa taas hengittää. Tai no, nuo yhdet sukat täytyy kyllä saada valmiiksi myös tällä viikolla, mutta hyvä se on rauhoittua iltaisin ja vähän neuloa.
Sammakkokassi oli tilaustyö. Tuli kivan näköinen. Ehtisipä vaan painaa tuota kangasta vielä lisää ennen kuin koulu loppuu kokonaan. Ja kun opinnäytetyö on palautettu, on aika tarttua tuohon ompelukoneeseen. Joulumarkkinat kutsuu ja uusia tuotteita olisi tarkoitus saada syntymään.
Nyt lähden kaupungille aamupäiväksi. Ostoksia tekemään. Joitain protoja täytyy vielä valmistaa tuohon opinnäytetyöhön. Vähän stressaa, mutta silleen hyvällä tavalla. Ensi viikon alkupuolella varmaan tulee panikoitua. Nyt tuntuu kuitenkin että työ on ihan hyvällä mallilla. Hyvä aikataulu auttaa asiaa.
Lähettänyt Henni klo 8.17